
	Õppeasutuse nimetus
	Tallinna Sikupilli Lasteaed

	Aadress
	Kivimurru 3, 11411, Tallinn

	Telefon
	6215433

	Veebilehe aadress ja e-post
	sikupilli@sikupilli.edu.ee; https://sikupillilasteaed.ee

	Laste arv
	130 /hinnatava perioodi keskmine/

	Personali arv (sh pedagooge)
	26 (15)

	Lasteaia pidaja
	Tallinna Haridusamet

	Sisehindamise periood
	2023; 2024; 2025

	Eelmise sisehindamise aruande esitamise aeg
	2023

Tallinna Sikupilli Lasteaed on Tallinna linna munitsipaal-lasteasutus, mis asub aadressil:
Kivimurru tn. 3. Tallinn.

Lasteaed omab koolitusluba nr 3042HTM, mis on välja antud 04.02.2008 Haridus- ja Teadusministeeriumi poolt.
Lasteaial on soodne asukoht Kesklinna ja Lasnamäe linnaosade piiril.
Lasteaias on 6 rühma, neist 1 on sõimerühm (alates september 2026 hoiurühm), 1 liitrühm ja 4 tavarühma. Lasteaia õppekeeleks on eesti keel.

· Keskkonnaharidust väärustav lasteaed
Igapäevaselt pöörame tähelepanu keskkonna hoidmisele ja säästmisele. Lapsed käivad palju looduses ja õppekäikudel. Lasteaed osales rahvusvahelises projektis Roheline Kool ja omab Rohelist Lippu aastast 2017.

· Kogukonna kaasamine
Kaasamine toimub läbi suurürituste ja erinevate partnerite. Lasteaia juhtkond on loonud alates 2017. aastast Sikupilli asumi haridusasutuste seltsi ja koordineerib seda.
· Lai valik erinevaid huviringe
Lähtume põhimõttest, et valikuvõimalus oleks mitmekesine, uudne ja paikne.

· Oma köök
Lasteaias on oma köök, mis võimaldab tervislikku ja tasakaalustatud toitumist ning menüüde mitmekesisust.

· Omanäoline ja liigirohke õueala
Õppe - ja kasvatustöös peetakse oluliseks loovust, mängulisust ja individuaalsust. Õppe - ja kasvatustöö on paindlik, lõimitud ja lapsest lähtuv. Õppetegevuste läbiviimiseks kasutatakse kaasaegseid õppemeetodeid. Erilist tähelepanu pööratase laste tulevikuoskuste, kriitilise mõtlemise, analüüsi-, koostöö- ja suhtlemisoskuste arendamisele. Samuti toetame lapse otsustusautonoomiat.

Lasteaias on kasutusel programm „Kiusamisest vaba lasteaed“, „Arvumaa“ metoodika ja kolmes rühmas projektiõpe. 
 
[bookmark: _Toc275885043][bookmark: _Toc275885094][bookmark: _Toc275976623]Asutus väärtustab traditsioonide olemasolu ja nende mõju organisatsiooni kultuuris. Lasteaial on palju pikaajalisi ja jätkusuutlikke traditsioone. Näiteks: kogukondlikud üritused; heategevus.



[bookmark: _Toc152923964][bookmark: _Toc152924156][bookmark: _Toc156565254][bookmark: _Toc230173211]MISSIOON, VISIOON JA PÕHIVÄÄRTUSED
[bookmark: _Toc150173050][bookmark: _Toc152923965][bookmark: _Toc152924157][bookmark: _Toc156565255]
Missioon
Tallinna Sikupilli lasteaed on õppiv, muutustega kaasaminev ja kaasaegset alusharidust pakkuv lasteaed.
[bookmark: _Toc150173051][bookmark: _Toc152923966][bookmark: _Toc152924158][bookmark: _Toc156565256]Visioon
Valikuvõimalustega, mainekas ja omanäolises lasteaias kasvab toimetulev, iseseisev ja õnnelik maailmakodanik. 




Lasteaia põhiväärtused 2023 – 2025

Hoolivus – märkame ja abistame nii väikest kui suurt enda kõrval.
Avatus – oleme head ja julged suhtlejad. Meil on aega ja tahtmist suhelda inimestega enda ümber.
Areng – oleme õpi- ja tegutsemishimulised ning uuendustele avatud.
Usaldus – usaldades ennast ja teisi on meie suhted head ja edasiviivad.
Koostöö – koostegemises peitub rõõm ja areng.
Positiivsus – oleme heatujulised, sõbralikud ja saame kõigega hakkama.
Loovus – oleme teadmishimulised ja tegemistes loomingulised. Teeme koos kõike uut ja huvitavat. Hindame ja toetame omanäolisust.
Sallivus – tolereerime erinevusi.
Looduslähedus – kes märkab ja hoiab loodust, on sisemiselt rikkam ja õnnelikum.

Sisehindamise läbiviimisel kasutati personali ja lapsevanemate rahuloluküsitluste tulemusi, arengukava mõõdikuid, õppeaasta kokkuvõtteid, rühmade analüüse, tegevuskavade täitmist ning juhtkonna ja koostööpartnerite tagasisidet. Sisehindamise tulemused on aluseks järgmise arenguperioodi eesmärkide ja parendustegevuste kavandamisel. 

Eesmärgid:
1. Lasteaia tööpere on rahulolev juhtimisega, töötajad on toetatud ja motiveeritud.
2. Tööperele on loodud uudsed ja strateegilised lähenemisviisid.
3. On leitud lisaväärtusi tööpere vaimse ja füüsilise tervise toetamiseks.

Soovitud seisund: Asutuse tööpere on rahulolev. Üksteise toetamiseks mõeldud mentorsüsteem on toimiv. Töötajaid esitatakse nominatsioonidele. Holakraatilisest juhtimisstiilist on rakendunud asutusele sobivad tegevused. Erasmus+ projektis osalemine võimaldab õpirännet. Tööpere vaimne ja füüsiline tervis on toetatud.
Mõõdik: rahulolu juhtimisega Sikupilli Lasteaia personali rahuloluküsitluse põhjal: algtase 87,5% 2022. aastal, sihttase 89% 2026. aastal.
Täiendavad hindamisalused: personali rahuloluküsitluse tulemused, koolituskava täitmine, töötajate tunnustamine, personali kaasamise ja heaolutegevuste rakendamine, töökorralduslike muudatuste elluviimine ning töötajate tagasiside.

[bookmark: _heading=h.35nkun2][bookmark: _Toc230173214]TULEMUSED JA TEGEVUSED 2023 – 2025 

Tipptasemel juhtimine ja strateegiline eestvedamine
· Juht on olnud edukas Sikupilli asumi haridusasutuste seltsi juhtimisel, töökavade ja tegevuste planeerimisel. Töö on olnud pikaaegne ja järjepidev. Kogukonna kaasatus on oluline osa juhtimisstrateegiast. Seltsi tegevuskava on põhjalik, analüüsitud ja tagasisidestatud ning muutunud mitmekülgsemaks. Esiletõstmist väärib omaalgatuslik keelerände projekt Tallinna Kivimurru Lasteaia ja Tallinna Pallasti Lasteaiaga 2023. aastal, samuti iga-aastane heategevus, töötoad ja kooskoolitused. Seltsi üritusi kajastatakse lasteaia Facebooki lehel.
· Jätkub „Unetute klubi“, „Mudilaste Mõttemeeskonna“ ja „Tarkused teetassi taga“ tegevuste koordineerimine.
· Töötajaid on hindamisperioodil esitatud tunnustamisele nii linnaosa kui ka üleriigilisel tasandil, sh LOV haridusvaldkonna tegija, „Eestimaa tänab ja tunnustab“ Aasta õppeasutuse juht, Alustav õpetaja ning Tallinna aasta haridusasutuse haldusjuht 2024.
· Õppejuht ja direktor osalesid 2023. aastal Haridusameti ülelinnalises keskkonnaalases töögrupis, mille tulemusena toimus üritus „Linnalapsed-leiutajad!“.
· Direktor on osalenud 2022–2023 S. Vesso coachingu 2-osalisel koolitusel ning oli eestvedajaks Lasnamäe linnaosa juhtide kokkusaamisel teiste linnaosade juhtidega.
· Projektides osalemist on analüüsitud seoses asutuse väärtuste ja organisatsioonikultuuriga. Näiteks Rohelise Kooli suund on seotud pikaajalise keskkonnahariduse traditsiooniga, sest keskkonnateemade ja projektidega on tegeletud alates 1995. aastast. Erasmus+ projektiga liitumine õnnestus kolmandal taotluskorral. Projekt „Teadvuse revolutsioon: kuidas aidata õpetajatel leida tasakaalu ja sisemist rahu“ toetab õpetajate heaolu, eneseteadlikkust ning vaimse tasakaalu hoidmist.
· Rohelise Kooli lipu taotlemine on hetkel peatatud, kuid keskkonnaharidus, õuesõpe ja keskkonnateadlikkust toetavad tegevused jätkuvad igapäevases õppe- ja kasvatustegevuses ning lasteaia traditsioonides.
· Lasteaia arvamusi ja ettepanekuid võeti arvesse Tallinna laste- ja peresõbraliku linna kontseptsiooni koostamisel, mille eesmärk on toetada laste ja perede heaolu ning kujundada turvalist ja väärtustavat linnakeskkonda: https://www.tallinn.ee/et/uudis/valmis-laste-ja-peresobraliku-linna-kontseptsioon.
· Juhtimine tugineb flow ja grit kontseptsioonidele ning holakraatilise juhtimisstiili põhimõtetele.

Personali kaasamine, toetamine ja heaolu
· 2023–2024 olid lasteaias „Tööpere aastad“, mille fookuses oli tööpere tunnustamine, märkamine, hoidmine ja väärtustamine. Selle raames loodi uusi lähenemisviise ja töökorralduslikke praktikaid, mis toetasid organisatsiooni toimimist, meeskonnatunnet ning tööpere igakülgset heaolu.
· Uute töötajate vastuvõtmisel on rakendatud Welcome Lunch’i formaati, mis tähendab ühist lõunasööki kogu personaliga. Selle eesmärk on tutvustada uusi töötajaid kolleegidele, luua kontakt tööperega ning toetada sisseelamist.
· Personalile on korraldatud offsite-üritusi ehk ühisüritusi väljaspool tavapärast töökeskkonda, kus on ühendatud tööalased arutelud, meeskonnatunde tugevdamine ja vaba aja tegevused.
· Õpetajatele on vastavalt soovile ja vajadusele korraldatud vabatahtlikke lauamängulõunaid. Need pakuvad võimalust lõunapausi ajal suhelda kolleegidega, veeta ühiselt aega ning eemalduda hetkeks igapäevatööst.
· Personalile on korraldatud heaolupäevi ehk „Rõõmu-reedeid“ / Wellbeing days, mille eesmärk on toetada töötajate vaimset heaolu ja vähendada tööpäeva pinget. Nendel päevadel on tavapärane töö arvutiga viidud miinimumini, rühmade tegevustes on võimaldatud paindlikumat lähenemist ning juhtkond ei planeeri vaatlusi ega kontrolltegevusi.
· Tööpere vaimse ja füüsilise tervise toetamiseks on arendatud hüvede süsteemi ning pakutud erinevaid heaolu toetavaid võimalusi. Aastatel 2024–2025 kuulusid hüvede hulka tasuta võimlemine, osalemine Maijooksul ning töökingade võimaldamine soovijatele.
· Töötajate loovuse ja eneseväljenduse toetamiseks on korraldatud töötajate personaalnäitusi. Kokku on toimunud 12 näitust ning tegevus jätkub ka 2026. aastal. Näituste hulgas on olnud näiteks lapsepõlve kunstitööde näitus „Kui mina olin väikene mees“, omaloomingu näitus „Olen ikka andekas küll“ ja lemmiklaulude näitus „Minu elu viis“.
· Õpetajad on panustanud ühistegevuste korraldamisse, viies personalile läbi „Musavillaku“ ning algatades sammukogumise ürituse „Tõmbame käima“.
· Juhtkond osales laste igapäevaelu rikastamises, viies läbi ettelugemise hommikuid, kus juhtkonna liikmed lugesid lastele raamatuid. Tegevus toetas juhtkonna nähtavust laste jaoks ning lõi vahetumat sidet juhtkonna ja rühmade vahel.

Töötajate areng, koolitused ja koostöö
· Koolituskava on täidetud. Hindamisperioodil osaleti eelkõige keskkonnahariduse, pedagoogika, hariduslike erivajaduste, projektiõppe ja digivahendite kasutamisega seotud koolitustel. Lisaks käsitleti koolitustel kriisivalmiduse, toitumise, muusika ja teisi lasteaia arengut toetavaid teemasid.
· 2024. aastal töötati välja õpetajatele suunatud rahuloluküsimustik, mille kaudu koguti tagasisidet koostöö kohta vanematega.
· Koostööd tehakse Saksamaa haridusasutustega Dorothea Schlözer Schule Lübeck ja Staatliche Fachober- und Berufsoberschule Erding. Koostöö Dorothea Schlözer Schule Lübeckiga sai alguse Goethe Instituudi vahendusel ning on kestnud kolm aastat.
· Rahuloluküsitluse tulemused näitasid, et töötajad hindavad oma digipädevust madalamalt kui teisi töövaldkondi. Sellest lähtuvalt on korraldatud täiendavaid majasiseseid koolitusi ning koolitusi koostöös Sikupilli asumi haridusasutuste seltsi lasteaedadega.

Töökorraldus ja personaliprotsessid
· 2024. aastal töötati välja töötajate sisseelamist ja lahkumisprotsessi toetav onboarding’u ja offboarding’u süsteem, mille eesmärk on muuta uute töötajate kohanemine ning lahkuvate töötajate teadmiste üleandmine süsteemsemaks.
· Rahuloluküsitluste tulemusi on kasutatud töökorralduse, personali toetamise ja arendustegevuste kavandamisel.
· Uute õpetajate leidmine on muutunud aasta-aastalt keerulisemaks.
· Ametikohtade arv on hindamisperioodil püsinud stabiilsena. Personali vanuseline koosseis on muutunud nooremaks ning aruande koostamise ajal on lasteaias 24,5 ametikohta.
· Personali rahuloluküsitlustest võib esile tuua, et tööpere on väga rahul töökorraldusega, töö on vaheldusrikas ja väljakutseid pakkuv ning töötajad on 100% motiveeritud töötama.
· Õpetajate ettepanekul muudeti valverühma töökorraldus kuupõhiseks. Valverühm tagab laste vastuvõtu enne rühmade tavapärast avamisaega ja laste hoidmise pärast rühmade sulgemist. Ülesanne liigub rühmade vahel igakuiselt ning iga rühm täidab seda keskmiselt kaks korda aastas.

[bookmark: _Toc230173215]MÕÕDIKUTE TÄITMINE JA RAHULOLUTULEMUSED

Personali rahuloluküsitluste põhjal on personali toetamise ja töökorralduse arendamise tulemusel säilinud tööpere kõrge rahulolu, motivatsioon ning valmisolek panustada asutuse arengusse. Töötajatel on selge arusaam oma töö eesmärkidest ning nad hindavad positiivselt võimalust oma teadmisi rakendada.
Rahulolu juhtkonna tööga on hindamisperioodi jooksul paranenud: 2023. aastal oli tulemus 73,2%, 2024. aastal 72,7% ning 2025. aastal 86%. Tulemus näitab juhtimise ja personali toetamisega seotud tegevuste positiivset mõju, kuid jääb arengukavas seatud 2026. aasta sihttasemele 89% veel alla. Järgmisel perioodil on oluline jätkata inimesekeskse ja väärtuspõhise juhtimiskultuuri arendamist, hoida töötajate motivatsiooni ning siduda personali toetavad tegevused selgemalt mõõdikute ja vahe-eesmärkidega.
Järgmisel perioodil on oluline jätkata inimesekeskse ja väärtuspõhise juhtimiskultuuri arendamist, hoida töötajate motivatsiooni ning siduda personali toetavad tegevused senisest selgemalt mõõdikute ja vahe-eesmärkidega.

Töötajate rahulolu juhtkonna tööga

· Kaasaegne ja inimesekeskne juhtimiskultuur: Juhtimises lähtutakse flow ja grit kontseptsioonidest ning rakendatakse asutusele sobivaid holakraatilise juhtimisstiili põhimõtteid. Töötajad on hinnanud juhtimise erinevaid valdkondi positiivselt, neil on selge arusaam oma töö eesmärkidest ning nad tunnevad, et saavad oma teadmisi rakendada. Rahulolu juhtkonna tööga on hindamisperioodi lõpuks tõusnud 86%-ni ning töötajad on 100% motiveeritud töötama.
· Tugev kogukondlik ja strateegiline eestvedamine: Lasteaia juht on pikaaegselt ja süsteemselt koordineerinud Sikupilli asumi haridusasutuste seltsi tööd. Seltsi tegevus on muutunud mitmekülgsemaks ning hõlmab ühistegevusi, keelerände projekti, heategevust, töötubasid ja kooskoolitusi. Lasteaed on panustanud ka laiematesse arendusprotsessidesse, sh Tallinna laste- ja peresõbraliku linna kontseptsiooni koostamisse.
· Uuenduslikud ja mitmekesised praktikad personali hoidmiseks: Tööpere sisseelamise, koostöö ja meeskonnatunde toetamiseks on rakendatud mitmeid uusi formaate, sh Welcome Lunch, offsite-üritused, vabatahtlikud lauamängulõunad, „Rõõmu-reeded“ ja ühised heaolutegevused. Need tegevused toetavad tööpere ühtsust, vaimset heaolu ja positiivset organisatsioonikultuuri.
· Süsteemne töötajate heaolu ja tunnustamise toetamine: Tööpere vaimse ja füüsilise tervise toetamiseks on arendatud hüvede süsteemi, kuhu kuuluvad näiteks tasuta võimlemine, Maijooksul osalemine ja töökingade võimaldamine. Töötajaid on esitatud tunnustamisele nii linnaosa kui ka üleriigilisel tasandil, mis näitab töötajate märkamist ja väärtustamist.
· Töötajate loovuse, eneseväljenduse ja osaluse väärtustamine: Töötajate personaalnäitused, „Musavillak“, sammukogumise algatus „Tõmbame käima“ ning juhtkonna ettelugemise hommikud lastele näitavad, et tööpere liikmeid kaasatakse eri viisidel ning nende algatusi ja tugevusi märgatakse.
· Õppimist ja arengut toetav organisatsioonikultuur: Koolituskava on täidetud ning töötajad on osalenud keskkonnahariduse, pedagoogika, HEV, projektiõppe, digivahendite, kriisivalmiduse, toitumise ja muusika teemalistel koolitustel. Erasmus+ projekt toetab õpetajate heaolu, eneseteadlikkust ja vaimse tasakaalu hoidmist.
· Rahvusvaheline koostöö ja praktikabaasina tegutsemine: Koostööd tehakse Dorothea Schlözer Schule Lübeckiga. Koostöö sai alguse Goethe Instituudi vahendusel ning on kestnud kolm aastat. Lisaks tehakse koostööd Staatliche Fachober- und Berufsoberschule Erdingiga.
· Töökorralduse paindlik arendamine: Töökorraldust on muudetud töötajate ettepanekutest lähtuvalt, näiteks valverühma töökorralduse muutmine kuupõhiseks. Samuti on loodud onboarding’u ja offboarding’u süsteem, mis toetab töötajate sisseelamist ja lahkumisprotsessi läbimõeldumat korraldamist.

· Personali digipädevuse sihipärane arendamine: Rahuloluküsitlustest selgub, et töötajad hindavad oma digipädevust madalamalt, mistõttu tuleb jätkata majasiseste ja asumiüleste koolituste korraldamist. Järgmisel perioodil võiks digipädevuse arendamine olla järjepidevamalt seotud igapäevase töökorralduse, õppe- ja kasvatustegevuse ning uute digivahendite eesmärgipärase kasutamisega.
· Uute õpetajate värbamise ja sisseelamise toetamine: Uute õpetajate leidmine on muutunud aasta-aastalt keerulisemaks. Seetõttu on oluline jätkata asutuse maine kujundamist hea tööandjana ning arendada edasi töötajate sisseelamist toetavat onboarding’u süsteemi, et uued töötajad tunneksid end kiiremini meeskonna osana.
· Onboarding’u ja offboarding’u süsteemi edasiarendamine: 2024. aastal loodud sisseelamise ja lahkumisprotsessi toetav süsteem vajab järgmisel perioodil järjepidevat rakendamist ja analüüsimist. Oluline on koguda tagasisidet uutelt töötajatelt ja lahkujatelt, et parendada töökorraldust, toetada teadmiste edasiandmist ning vähendada personalimuutustega seotud riske.
· Tööpere heaolu toetavate tegevuste mõju hindamine: Welcome Lunch, offsite-üritused, lauamängulõunad, „Rõõmu-reeded“, hüvede süsteem ja teised heaolutegevused on loonud tugeva aluse personali hoidmiseks. Järgmisel perioodil võiks nende tegevuste mõju teadlikumalt analüüsida, et hinnata, millised tegevused toetavad enim töötajate motivatsiooni, koostööd ja vaimset heaolu.
· Tegevuste süsteemsem sidumine mõõdikutega: Kõik olulisemad juhtimis- ja arendustegevused tuleks siduda selgete mõõdikute, sihttasemete ja vastutajatega. See võimaldab paremini hinnata tegevuste tulemuslikkust ning teha arenguperioodi jooksul vajadusel teadlikke muudatusi.
· Vahe-eesmärkide seadmine arengutegevustele: Pikaajaliste eesmärkide paremaks jälgimiseks tuleb seada iga-aastased vahe-eesmärgid. See aitab hinnata, kas kavandatud tegevused liiguvad soovitud suunas, ning toetab sisehindamise ja arengukava paremat seostamist.

Eesmärgid:
· Kogukonnaga tehtav koostöö on järjepidev, mitmekesine ja toetab lasteaia arengut.
· Lapsevanemad ja kogukonna partnerid on kaasatud lasteaia tegevustesse ning koostöö toetab kogukonnatunnet.

[bookmark: _Toc150173068][bookmark: _Toc152923982][bookmark: _Toc152923980][bookmark: _Toc150173066]Soovitud seisund: 
Lasteaed jätkab koostööd olemasolevate partneritega ning otsib uusi koostöövorme, väljundeid ja projekte. Lapsevanemad usaldavad lasteaeda ja on huvitatud koostööst. Heategevus on kujunenud asutuse traditsiooniks ning on jätkusuutlik osa kogukonnatööst. Sikupilli asumi haridusasutuste seltsi tegevus on mitmekülgne ning kavandatud tegevused viiakse ellu vastavalt tegevuskavale.

Mõõdikud: 
· Lapsevanemate rahulolu huviringidega: algtase 80,5% 2022. aastal, sihttase 83% 2026. aastal.
· Sikupilli asumi haridusasutuste seltsi tegevuskava täitmine vastavalt kokkulepitud tegevustele.

· Koostöö Kadrioru Saksa Gümnaasiumi ja Pae Gümnaasiumiga on olnud järjepidev ning hõlmanud erinevaid ühistegevusi, sh koosolekuid, ümarlaudu, kooli külastusi, etendusi, lumelinnaku ehitamist, töövarjupäevi, raamatute annetamist lasteaiale, eelkoolis osalemist ning kooli võimla kasutamise võimalusi.
· Lasteaias on mitmekülgne huvitegevus. Kokku tegutseb 9 huviringi, millest saksa keel on lastele tasuta.
· Isade Nõukogu osaleb haldusprobleemide lahendamisel ja kaasaaitamisel (ehitusega ja remondi teemadel nõustamine).
· Koostöö Lasnamäe linnaosaga – erinevad haldusküsimused on leidnud koostöös lahendused.
· Ühiskoolituste toimumine asutuses (personal, lapsevanem, partnerid).
· Koostöö TEKO-ga (töötoad; laste esinemised koolis; laste õpitoad).
· Koostöö erinevate partneritega: Võru Selts; Tallinna Jahtklubi; Pagulasabi (nõustamine); Kaitseliit.
· Heategevuskampaaniate läbiviimine – Eesti Loomakaitse Liit, Toidupank, Loomapäästegrupp MTÜ, Viimsi hooldekodu; loomaaed jne.
· Loodud on Sikupilli asumi haridusasutuste selts (8 asutust). Koostöö 8 asutusega on jätkusuutlik. Esile tõstmist väärib seltsi laulupidu “Kevad on õues“ ja paljud üritused, mis said alguse eelkõige aasta teemast. Iga-aastaselt toimuvad erinevatel teemadel Rändnäitused.
· Koostöö Goethe Instituudiga on jätkunud mitmes suunas. Lastele on võimaldatud tasuta saksa keele huviring. Esiletõstmist väärib osalemine ülevabariigilisel saksa keele laulukontserdil „Lautstark“, kus olime üks vähestest lasteaedadest ning ainus Tallinna lasteaed. Koostöö raames on jätkatud ka praktikavõimaluste pakkumist. 2024. aastal praktikante ei olnud, kuid 2025. aastal viibis lasteaias Saksamaa praktikant ajavahemikul 03.02–01.04.2025. Praktikakoha võimaldamine jätkub ka 2026. aastal.
· Koostöö Priisle lasteaiaga – „Eesti mäng“ ja „Nuti orienteerumine.“
· Koostöö vanematega: Fotonäitus „Loodus linnas.“ Capoeira hommik; peotantsu hommik Kerstin Kuusega jne.
· PRIA koolikavas osalemine
· 2023. aastal osaleti Tallinna õppeaedade projektis, mille toel arendati lasteaia õppeaeda ja mitmekesistati õuesõppe võimalusi.
· Lasteaed osales Tallinna lasteaedade keelerände pilootprojektis, mille kaudu toetati õpetajate praktilise eesti keele kasutamist ja tutvumist eestikeelse lasteaia töökultuuriga.
· Esiletõstmist väärib lasteaia osalemine Tervise Arengu Instituudi (TAI) vanemlusprogrammis, mis viidi läbi meie lasteaias.
· Õpetajatele loodi rahuloluküsitlus, et koguda tagasisidet koostöö kohta lapsevanematega.
· Koostöö Tallinna Ülikooliga, mille raames oli rühmas praktikant. 
· Toidukapp on leidnud heakskiidu ja toimib hästi.
· Rühmade koostöö teiste lasteaedadega.

· Lasteaed kajastab oma tegevusi lasteaia  Facebooki lehel. Lasteaia uudised ilmuvad ka Haridusameti kodulehe uudiste rubriigis ja Sikupilli asumi lasteaedade grupis.

[bookmark: _Toc230173221]MÕÕDIKUTE TÄITMINE JA RAHULOLUTULEMUSED

Lapsevanemate rahulolu lasteaiaga on kolme aasta jooksul märkimisväärselt tõusnud, ulatudes 2025. aastaks 100%-ni, mis näitab perede suurt usaldust ja positiivset koostööd. Samuti on lastevanemate rahulolu huviringide valikuga väga kõrge, saavutades perioodi lõpuks 93%. Andmed näitavad aga, et rahulolu hoolekogu tööga on jäänud stabiilsemaks (68,4%), mis viitab vajadusele seda suunda edaspidi enam arendada. Tulemused näitavad, et kogukonnatöö ja huvitegevuse korraldus on lapsevanemate poolt kõrgelt hinnatud, kuid hoolekogu töö nähtavus ja infovahetus vajavad järgmisel perioodil süsteemsemat tähelepanu.

Olen rahul lasteaia huviringide valikuga 
	
	2023
	2024
	2025

	
	85,7%
	80%
	93%




Olen rahul hoolekogu tööga ja nende poolse infovahetusega
	
	2023
	2024
	2025

	
	69,6%
	65,5%
	68,4%




Olen rahul, et mu laps käib Sikupilli lasteaias
	
	2023
	2024
	2025

	
	87,5%
	92,7%
	100%



Huviringis käivate laste statistika
	
	2023
	2024
	2025

	Inglise keel 
	8
	9
	10

	Lauluring
	30
	25
	13

	Karate
	50
	59
	54

	Tantsu-stuudio
	25
	15
	11

	Jalgpall
	8
	4
	10

	Robootika
	19
	12
	18

	Saksa keel
	22
	20
	20

	Teadusring
	13
	13
	12

	Zooring
	-
	22
	13

	Kokku
	175
	179
	161

· Mitmekesine ja järjepidev koostöövõrgustik: Lasteaial on toimivad ja aktiivsed koostöösuhted koolidega, sh Kadrioru Saksa Gümnaasiumi, Pae Gümnaasiumi ja Tallinna Teeninduskooliga, ametiasutustega, sh Lasnamäe linnaosavalitsuse ja Tallinna Ülikooliga ning paljude teiste organisatsioonidega, sh Võru Seltsi, Tallinna Jahtklubi, Kaitseliidu ja Pagulasabiga.
· Tugev kogukondlik eestvedamine: Lasteaia algatatud Sikupilli asumi haridusasutuste seltsi tegevus on jätkusuutlik ning pakub ühisüritusi ja koostöövõimalusi, nt laulupidu „Kevad on õues“ ja rändnäitused. Samuti on osaletud Tallinna lasteaedade keelerände pilootprojektis.
· Perede laiapõhine kaasamine ja toetamine: Isade Nõukogu panustab aktiivselt haldusprobleemide lahendamisse. Lisaks TAI vanemlusprogrammile ja Toidukapi algatusele kaasatakse vanemaid ühiskoolituste ja teemahommikute kaudu, nt fotonäitus „Loodus linnas“, Capoeira hommik ja peotantsu hommik.
· Süsteemne panus heategevusse: Regulaarsete heategevuskampaaniate läbiviimine, sh Toidupank, Eesti Loomakaitse Liit, Viimsi hooldekodu ja Tallinna Loomaaed, on kujunenud tugevaks ning jätkusuutlikuks traditsiooniks.
· Rahvusvahelise koostöö ja mitmekülgse huvitegevuse toetamine: Koostöö Goethe Instituudiga võimaldab lastele tasuta saksa keele õpet, osalemist ülevabariigilisel saksa keele laulukontserdil ja praktikantide kaasamist. Lasteaias tegutseb 9 erinevat huviringi.
· Hea nähtavus ja süsteemne kommunikatsioon: Lasteaed osaleb PRIA koolikavas ning kajastab oma tegevusi järjepidevalt lasteaia Facebooki lehel, Haridusameti kodulehe uudiste rubriigis ja Sikupilli asumi lasteaedade grupis.

· Hoolekogu töö nähtavuse ja infovahetuse parandamine: Lapsevanemate rahulolu hoolekogu töö ja infovahetusega on madalam kui üldine rahulolu lasteaiaga, mistõttu tuleb järgmisel perioodil muuta hoolekogu tegevused lapsevanematele nähtavamaks. Selleks võiks jagada regulaarseid kokkuvõtteid hoolekogu aruteludest, otsustest ja algatustest ning selgitada paremini hoolekogu rolli lasteaia arendustegevustes.
· Lapsevanemate süsteemsem kaasamine arendusprotsessidesse: Lapsevanemaid võiks senisest teadlikumalt kaasata õueala, õpikeskkonna, ürituste ja koostööprojektide kavandamisse. See toetab kogukonnatunnet ning annab peredele suurema võimaluse panustada lasteaia arengusse.
· Uute koostöövormide arendamine olemasolevate ja uute partneritega: Jätkata toimivat koostööd koolide, asumi haridusasutuste, linnaosa, kõrgkoolide ja organisatsioonidega ning otsida uusi ühistegevusi, mis toetavad laste kogemuslikku õppimist, perede kaasamist ja kogukondlikku koostööd.
· Kogukonnategevuste mõju parem analüüsimine: Kuna koostööpartnereid ja tegevusi on palju, võiks järgmisel perioodil senisest selgemalt analüüsida, millised koostöövormid toetavad kõige enam laste arengut, lapsevanemate kaasamist ja lasteaia eesmärke.

Eesmärk: 
· Õpi- ja töökeskkond on uuendatud ja korrastatud, et toetada laste arengut ning tööpere heaolu.
· Õueala, õppeaed ja kasvuhoone on kasutusel praktiliste õppetegevuste, liikumise ja looduse jälgimise toetamiseks.

Soovitud seisund: 
Töötajate ja lapsevanemate rahulolu lasteaia õpi- ja töökeskkonnaga on suurenenud. Õpiruum on ajakohane, korrastatud ning varustatud õppe- ja kasvatustegevust toetavate vahenditega.

Mõõdikud:
· Robootikavahendite arvuline olemasolu: algtase 55 tk, sihttase 65 tk.
Alus: lasteaia „Nutivahendite kataloog“.
· Töötajate rahulolu lasteaia õpi- ja töökeskkonnaga: algtase 81,3% 2022. aastal, sihttase 85% 2026. aastal.
Alus: Sikupilli Lasteaia personali rahuloluküsitlus.
· Lapsevanemate rahulolu lasteaia õuealaga: algtase 56,1% 2022. aastal, sihttase 60% 2026. aastal.
Alus: Sikupilli Lasteaia lapsevanemate rahuloluküsitlus.

Lasteaia õpi- ja töökeskkonna korrashoiule ning arendamisele on pööratud tähelepanu igal aastal. Asutuse eelarvelisi võimalusi ja kulude otstarbekust on järjepidevalt analüüsitud ning tegevusi on kavandatud prioriteetide alusel. Tegevuste planeerimisel on lähtutud laste ja tööpere vajadustest ning eesmärgist kujundada toetav, turvaline ja ajakohane kasvu- ja töökeskkond.
Lastele ja tööperele on tagatud soodne kasvu- ja töökeskkond, mida kinnitavad rahulolu-uuringute tulemused. Personali rahuloluküsitluse põhjal on töökeskkonda hinnatud üle keskmise. Arvestades, et lasteaed tegutseb vanas hoones, on hinnataval perioodil tehtud parendused olnud olulised ning toetanud nii laste igapäevast tegutsemist kui ka tööpere heaolu.

2023–2025 tegevused:
Siseruumide ja tehnilise baasi uuendamine
· Kaasajastati kahe rühma esikud.
· Osteti nõudepesumasin ja Lotte rühma soetati uued tassid.
· Valmis tööpere puhkenurk.
· Jätkati riidekappide vahetusega.
· Investeeringute toel remonditi kahe rühma püstakud, torud ja WC-d.
· Tehti kontrollaktist lähtuvad elektritööd, sh jaotuskeskuste renoveerimine ja lülitite lisamine.
· Trepikoja käsipuude vahetus jäi rahaliste vahendite puudumise tõttu teostamata.
· Vahetati välja seitse tuletõrjeandurit.
· Vahetati välja köögi pliit ja plaadid.
· Teostati avariiremont seoses veetorude lõhkemise ja põranda väljavahetusega.
· Rühmadesse soetati kolme sektsiooniga prügi sorteerimisjaamad.

Õueala arendamine
· Paigaldati rattamaja.
· Lavale ehitati katus.
· Paigaldati kaks kiike, lähtudes taaskasutuse põhimõttest.
· Talgutööde käigus paigaldati pesakiik, isade eestvedamisel ehitati uus liivakast ning tehti hulgaliselt õueala korrastustöid.
· Linnaaedade projekti toel soetati lasteaeda kasvuhoone, mis toetab õuesõpet ja looduse jälgimist.

Õppe- ja digivahendite soetamine
· Suurendati nutivahendite hulka ja koostati nutivahendite kataloog.
· Rühmadesse soetati kaasaegset mööblit ja sisustust, sh kööginurk, telk ja riiulid.
· Soetati keeleõppevahendeid, sh mänge ja tahvleid.

Sisehindamise raames hinnatakse igal aastal rühmades tehtud muudatusi, omaalgatuslikke tegevusi õpi- ja töökeskkonna kujundamisel, ruumide puhtust ning paigutuse otstarbekust. Lasteaed väärtustab taaskasutust ja säästlikku mõtteviisi ning rakendab neid võimalusel nii õpiruumi kui ka õueala arendamisel.
Eelarve ja õpikeskkonna teemadesse on lisaks hoolekogule kaasatud ka Isade Nõukogu. Hinnataval perioodil on lasteaed saanud vahendeid nii investeeringuteks kui ka avariiremontideks. Lasteaia saali renditakse huvitegevuseks, mis võimaldab teenida omatulu ja toetada asutuse eelarvelisi võimalusi.

Õpiruumi ja töökeskkonna arendamine on hindamisperioodil olnud järjepidev ning vajaduspõhine. Kuigi lasteaed tegutseb vanas hoones, on tehtud parendused toetanud laste turvalist tegutsemist, õuesõpet ning tööpere heaolu.
Töötajate rahulolu õpi- ja töökeskkonnaga on püsinud kõrgel tasemel: 2023. aastal 90%, 2024. aastal 90,9% ja 2025. aastal 90%. Tulemus ületab arengukavas seatud sihttaseme 85%, mis näitab, et õpi- ja töökeskkonna arendamine on olnud tulemuslik.
Nutivahendite arv on 64, mis on väga lähedal arengukavas seatud sihttasemele 65. Edasises arendustöös liigub fookus vahendite arvuliselt olemasolult nende kasutamise kvaliteedile, et nuti- ja robootikavahendid toetaksid teadlikult laste digipädevust, loogilist mõtlemist, loovust ja probleemilahendusoskust.
Lapsevanemate rahulolu lasteaia õuealaga on võrreldes arengukava algtasemega paranenud ning ületab seatud sihttaset. See näitab, et õueala arendustegevused on olnud nähtavad ja lapsevanemate jaoks olulised. Edaspidi tuleb jätkata õueala arendamist selliselt, et see toetaks laste liikumisaktiivsust, loovmängu, õuesõpet ja looduse jälgimist.
Kokkuvõttes on õpiruumi valdkonna mõõdikud täidetud või täitmisele väga lähedal. Järgmisel perioodil tuleb jätkata hoone tehnilise seisukorra järkjärgulist parandamist, rühmaruumide ja ühiskasutatavate alade kaasajastamist ning nüüdisaegsete õppevahendite eesmärgipärast kasutamist.

 Töötajate rahulolu õpi- ja töökeskkonnaga 
			   2023	      2024         2025
	90%
	90,9%
	90%



 Lasteaia õueala on turvaline ja mitmekülgseid tegevusi pakkuv
	
	2023
	2024
	2025

	
	62,5%
	92,7%
	91,2%




Olen rahul, et lasteaias on olemas oma köök
	
	2023
	2024
	2025

	
	92,9%
	92,7%
	96,5%

· Järjepidev ja vajaduspõhine õpi- ja töökeskkonna arendamine: Õpi- ja töökeskkonna korrashoiule ning arendamisele on pööratud tähelepanu igal aastal. Tegevusi on kavandatud prioriteetide, laste ja tööpere vajaduste, turvalisuse ning eelarveliste võimaluste alusel.
· Olulised parendused vana hoone tingimustes: Kuigi lasteaed tegutseb vanas hoones, on hindamisperioodil uuendatud nii siseruume kui ka tehnilist taristut, sh rühmade esikuid, riidekappe, püstakuid, torusid, WC-sid, elektrisüsteemi, tuletõrjeandureid ja köögi tehnilist baasi.
· Kõrge rahulolu õpi- ja töökeskkonnaga: Töötajate rahulolu õpi- ja töökeskkonnaga on püsinud kõrgel tasemel ning ületab arengukavas seatud sihttaseme. See näitab, et tehtud parendused on toetanud tööpere heaolu ja igapäevast töökorraldust.
· Mitmekülgsem ja õuesõpet toetav õueala: Õuealale on paigaldatud rattamaja, lavale ehitatud katus, lisatud kiiged, talgutööde käigus paigaldatud pesakiik ning isade eestvedamisel rajatud uus liivakast. Need tegevused toetavad laste liikumist, loovmängu ja õuesõpet.
· Kasvuhoone ja õppeaed praktilise keskkonnahariduse toetajana: Linnaaedade projekti toel soetatud kasvuhoone võimaldab lastel jälgida loodust, kasvatada taimi ning osaleda praktilistes õppetegevustes. See toetab lasteaia keskkonnahariduslikku suunda.
· Tugevnenud nuti- ja robootikavahendite baas: Nutivahendite hulka on suurendatud ning koostatud on nutivahendite kataloog. See loob paremad võimalused digivahendite, robootika ja nüüdisaegsete õppemeetodite kasutamiseks.
· Rühmaruumide sisustuse ja õppevahendite täienemine: Rühmadesse on soetatud kaasaegset mööblit ja sisustust, sh kööginurk, telk ja riiulid. Lisaks on soetatud keeleõppevahendeid, mänge ja tahvleid, mis toetavad paindlikumat õppetegevuste kavandamist.
· Säästliku mõtteviisi rakendamine õpiruumi arendamisel: Lasteaed väärtustab taaskasutust ja säästlikku mõtteviisi. Seda toetavad näiteks taaskasutuse põhimõttel paigaldatud kiiged ning rühmadesse soetatud kolme sektsiooniga prügi sorteerimisjaamad.
· Kogukonna kaasamine õpikeskkonna arendamisse: Eelarve ja õpikeskkonna teemadesse on kaasatud hoolekogu ja Isade Nõukogu. Isade eestvedamisel on panustatud õueala korrastamisse ja uue liivakasti ehitamisse.

· Hoone tehnilise seisukorra järkjärguline parandamine: Kuna lasteaed tegutseb vanas hoones, tuleb jätkata siseruumide, tehnosüsteemide ja ühiskasutatavate alade korrastamist vastavalt vajadustele, ohutusnõuetele ja eelarvelistele võimalustele.
· Seni edasi lükkunud tööde kavandamine ja teostamine: Eraldi tähelepanu vajab trepikoja käsipuude vahetus, mis jäi hindamisperioodil rahaliste vahendite puudumise tõttu teostamata.
· Õueala arendamine liikumist, loovmängu ja õuesõpet toetavaks keskkonnaks: Jätkata õueala, õppeaia ja kasvuhoone eesmärgipärast kasutamist ning arendamist, et need toetaksid laste liikumisaktiivsust, praktilisi õppetegevusi ja looduse jälgimist.
· Nuti- ja robootikavahendite eesmärgipärase kasutamise suurendamine: Nutivahendite arv on jõudnud sihttasemele väga lähedale, mistõttu tuleb järgmisel perioodil keskenduda vahendite teadlikule, järjepidevale ja õppetegevust toetavale kasutamisele.
· Rühmaruumide ja ühiskasutatavate alade kaasajastamine: Jätkata rühmaruumide, esikute, puhkealade ja teiste ühiskasutatavate ruumide arendamist, lähtudes laste ja töötajate vajadustest, ruumide otstarbekusest, turvalisusest ja nüüdisaegse õpikäsituse toetamisest.
· Oma köögi võimaluste hoidmine ja arendamine: Oma köök on lasteaia oluline eripära ning toetab laste tervislikku ja mitmekesist toitlustamist. Järgmisel perioodil on oluline jätkata köögi töötingimuste, tehnilise baasi ja toitlustusega seotud võimaluste hoidmist ning vajaduspõhist arendamist.
· Säästliku ja keskkonnateadliku õpikeskkonna edasiarendamine: Jätkata taaskasutuse, prügisorteerimise ja keskkonnateadlike valikute lõimimist igapäevasesse õpi- ja töökeskkonda.

Eesmärgid: 
Eri kultuuri- ja keeletaustaga lapsed on toetatud ning õppe- ja kasvatustegevuses arvestatakse laste individuaalsusega. Loodud lisaväärtused rikastavad õppe- ja kasvatustegevust ning toetavad laste mitmekülgset arengut.

Õppeaasta teemad:
2023 – „Mängime ja õpime loodusega käsikäes“
2024 – „Keele- ja kultuuriteemaline aasta“
2025 – „Muusika- ja kunstiteemaline aasta“

Soovitud seisund 
Jätkub muu kodukeelega laste toetamine ning individuaalne lähenemine eesti keele kui teise keele omandamisel. Lasteaias on rakendunud eripedagoogi töö ning hariduslike erivajadustega lapsed on märgatud ja toetatud.


Mõõdikud ja näitajad

· Lapsevanemate rahulolu laste individuaalsusega arvestamisega: algtase 56,2% 2022. aastal, sihttase 62% 2026. aastal (allikas: Sikupilli Lasteaia lapsevanemate rahuloluküsitlus).
· Eripedagoogi töö rakendumine: eripedagoog töötab lasteaias alates 2026. aastast.

Õppe- ja kasvatustegevus on muutunud mitmekesisemaks, paindlikumaks ja lapse huvidest lähtuvamaks. Õppeprotsessi toetavad erinevad metoodikad, programmid, digivahendid, veebipõhised õpikeskkonnad ja huviringid.

· Õppe- ja kasvatustegevuse mitmekesistamine: Õpetajatel on võimalus valida rühma vajadustest ja laste arengust lähtuvaid metoodikaid ning planeerida õppe- ja kasvatustegevust paindlikult, kasutades vastavalt vajadusele nädala- või kuuplaani. Lasteaia õppekava on täiendatud linnaruumis õppimise, tulevikuoskuste ja robootika valdkondadega. Lasteaia päevakava arutelu toimus 2024. aastal ning päevakava muutmine ja kooskõlastamine 2025. aastal. Õppetöös rakendati projektiõpet (kolmes rühmas), mis on andnud võimaluse siduda õppetegevusi laste huvide, uurimise, koostöö ja praktilise tegutsemisega. Samuti rakendati „Kiusamisest vabaks“ metoodikat, Arvumaad, Liikuma Kutsuva Kooli põhimõtteid ja Kommivaba rühma algatust. Lasteaia raamatukogu on igal aastal täiendatud uute raamatute, mängude ja metoodilise kirjandusega, mis rikastab õppe- ja kasvatustööd. 6–7-aastaste rühmas planeerivad lapsed ka ise tegevusi.
· Laste tulevikuoskuste, iseseisvuse ja vastutustunde sihipärane arendamine: Rühmade „Toimekate laste“ süsteem ning Mudilaste Mõttemeeskonna kaudu laste kaasamine toetavad laste algatusvõimet, vastutustunnet, koostööoskust ja julgust oma arvamust väljendada. Lapsed saavad kogemuse, et nende mõtteid kuulatakse ja nendega arvestatakse, mis toetab enesekindlust, otsustusjulgust ning aktiivset osalemist lasteaiaelus. Esiletõstmist väärib laste personaalnäituste korraldamine: 2023. ja 2024. aastal toimusid kahe lapse personaalnäitused, mis toetasid laste eneseväljendust, loovust ja oma tööde väärtustamist. 2024. aastal loodi uus laste küsitlus, et koguda süsteemsemalt tagasisidet ka lastelt ning arvestada nende arvamusi lasteaiaelu kujundamisel. Lastele korraldati praktilisi ennetus- ja tervisetegevusi, sh kriisikoolitus, projekt „Suukool“ ja hambabussi külastus.
· Eri keele- ja kultuuritaustaga laste toetamine: Tähelepanu on pööratud eesti keele kui teise keele õppele ning eri keele- ja kultuuritaustaga laste toetamisele. Sellest lähtuvalt on nädalaplaani lisatud uus valdkond, mis võimaldab keeleõppe ja kultuurilise mitmekesisuse toetamist teadlikumalt kavandada.
· Digivahendid ja veebikeskkonnad: Õppetööd rikastati Opiqu veebipõhise varamuga, mille kasutamist on analüüsitud ja mis on osutunud asjakohaseks; kasutajate arv on kasvanud. 2025. aastal võeti kasutusele ka ALPA Kids, kuid selle rakendamine on seni olnud vähene. Digivahendite valikut on täiendatud: soetatud on Tale-Bot robotid, Qobo tigu koos matemaatika laiendusega ning Smart-tahvel. Digivahendeid kasutatakse õppe- ja kasvatustegevuses iganädalaselt. Lisaväärtust loob robootika huviring, mis toetab laste loogilist mõtlemist, probleemilahendusoskust ja huvi tehnoloogia vastu.
· Õuesõpe, linnaruumis õppimine ja üritused: Õppekäike korraldatakse regulaarselt ning nende arv on olnud väga suur, ulatudes kuni 65–67 õppekäiguni aastas. Lapsed osalesid aktiivselt nii kogukondlikel kui ka ülelinnalistel üritustel ja tegevustes. Näidetena võib välja tuua näituse „Rahvariided 100 aasta pärast“, iga-aastased virtuaaljooksud, Tallinna Loomaaia ja Kumu külastused, ujumistreeningud Kalev Spas, Lasnamäe linnaosa valitsuse korraldatud teabepäevad „Mina oskan seda“, joonistuskonkursi „Talv Lasnamäel“, Paekaare Lasteaia ürituse „Eesti keele kaunis kõla“, osalemise XXV Võimlemispeol ning nutivahendite suurürituse Kivimurru Lasteaias. Koostöös Kadrioru Saksa Gümnaasiumi õpilastega toimus lasteaias „Nutitund väikesele sõbrale“. Õpetajatele toimus koolitus Tallinna Pallasti Lasteaias. Õppekäigud, muuseumikülastused, liikumistegevused ja osalemine erinevatel üritustel on rikastanud laste õpikogemust ning toetanud õppimist väljaspool rühmaruumi. Laste osalemine üritustel, esinemistel, näitustel ja võistlustel on toetanud nende eneseväljendust, esinemisjulgust, aktiivset eluviisi ja silmaringi avardumist.
· Keskkonnaharidus ja huviringid: Osalemine Linnaaedade projektis võimaldas lasteaial saada kasvuhoone, mis toetab õuesõpet ja loob võimalusi praktilisteks õppetegevusteks. Kuni 2024. aastani jätkus Rohelise Kooli programm, 2024. aastal peatati programmi ametlik pool, kuid keskkonnateemalised tegevused ja õuesõppega seotud algatused jätkuvad. Hinnatavatel aastatel lisandus kaks uut huviringi: teadusring ja zooring. Kokku tegutseb lasteaias 9 huviringi, mis toetavad laste huvide arengut. Uue muusikaõpetaja tööle asumine on mõjutanud positiivselt laste huvi laulmise vastu: laste laulmisoskus on arenenud, neil on olnud rohkem võimalusi esineda ning toimunud on mitmeid muusikaga seotud üritusi.

Õppe- ja kasvatustöö kvaliteet on kolme aasta jooksul märgatavalt paranenud, mida kinnitab lapsevanemate rahulolu pidev kasv. Arengukavas seatud peamine mõõdik on täidetud: kui lapsevanemate rahulolu laste individuaalsusega arvestamisel oli algselt (2022. a) 56,2% ja eesmärgiks seati 62%, siis 2025. aastaks on see tõusnud lausa 77,2%-ni. Eriti silmapaistvalt on kasvanud rahulolu rühmas läbiviidava õppe- ja kasvatustegevusega (tõustes 94,7%-ni) ning turvalise ja mängulise kasvukeskkonnaga (95%). Samuti on laste ettevalmistus kooliks stabiilne ning koolipikendusi hindamisperioodil ei esinenud.
Kokkuvõttes näitavad rahulolutulemused, et lapse arengut toetav õppe- ja kasvatustegevus on tugev ning lapsevanemate poolt kõrgelt hinnatud. Samas vajavad järgmisel perioodil jätkuvat tähelepanu hariduslike erivajadustega ning eri keele- ja kultuuritaustaga laste süsteemsem toetamine, projektiõppe laiendamine, digilahenduste eesmärgipärasem kasutamine ning õppekava ja seadusest tulenevate dokumentide ajakohastamine.

Olen rahul rühmas läbiviidava õppe- ja kasvatustegevusega

	
	2023
	2024
	2025

	
	78,6%
	81,8%
	94,7%




Minu laps saab kooliks  hea ettevalmistuse
	
	2023
	2024
	2025

	
	69,6%
	63,6%
	70,2%




Lasteaias arvestatakse laste individuaalsete eripäradega
	
	2023
	2024
	2025

	
	76,8%
	76,3%
	77,2%




 Õpetajad on loonud rühmaruumi turvalise ja mängulise kasvukeskkonna
	
	2023
	2024
	2025

	
	83,9%
	87,3%
	95%




Lasteaia õueala on turvaline ja mitmekülgseid tegevusi pakkuv
	
	2023
	2024
	2025

	
	62,5%
	60%
	91,2%




Olen rahul, et lasteaias on olemas oma köök
	
	2023
	2024
	2025

	
	92,9%
	92,7%
	96,5%


 

Kooliteed alustasid :
                                 2023       2024          2025
	34%
	25%
	36%

· Mitmekülgne ja paindlik õppe- ja kasvatustegevus: Õpetajate vabadus ja paindlikkus metoodikate valimisel (nt projektiõpe, „Kiusamisest vabaks“) ning tegevuste planeerimisel.
· Süsteemne õppimine linnaruumis ja looduses: Regulaarsed õppekäigud, õuesõpe, loodusvaatlused, matkad, orienteerumised ning osalemine ülelinnalistel ja kogukondlikel ettevõtmistel on laiendanud õppimist lasteaiast väljapoole. Lapsed saavad kogemuslikult õppida, seostada teadmisi päriseluga, märgata ümbritsevat keskkonda ning arendada liikumisaktiivsust ja keskkonnateadlikkust.
· Laste iseseisvuse ja tulevikuoskuste arendamine: Laste iseseisvuse, vastutustunde ja otsustusjulguse teadlik arendamine läbi "Toimekate laste" süsteemi ja Mudilaste Mõttemeeskonna.
· Laste loovuse, eneseväljenduse ja digipädevuse toetamine: Õppe- ja kasvatustegevuses kasutatakse mitmekesiseid digi- ja robootikavahendeid, sh Opiq, Tale-Bot, Qobo ja Smart-tahvel, et toetada laste probleemilahendust, loogilist mõtlemist, koostööd ja digipädevust. Laste eneseväljendust ja loovust väärtustatakse personaalnäituste kaudu, mis annavad lastele võimaluse kogeda märkamist, tunnustust ja eduelamust.
· Eri kultuuri- ja keeletaustaga laste teadlik toetamine: Õppe- ja kasvatustegevuse kavandamisel pööratakse süsteemselt tähelepanu eesti keele kui teise keele omandamisele ning muu kodukeelega laste kohanemisele rühma- ja lasteaiakeskkonnas. Nädalaplaani lisatud eraldi valdkond aitab õpetajatel teadlikumalt planeerida keelelist arengut toetavaid tegevusi ning lõimida keeleõpet igapäevastesse mängu-, suhtlus- ja õppetegevustesse.
· Mitmekesine huvitegevus ja muusikaõppe areng: Lasteaias tegutseb mitmekesine valik huviringe, sh keele-, spordi-, robootika-, teadus-, loov- ja loodushuvi toetavad ringid. Huvitegevus rikastab laste igapäevaelu, toetab huvide ja annete märkamist ning annab lastele võimaluse kogeda eduelamust erinevates tegevusvaldkondades. Uue muusikaõpetaja toel on arenenud laste laulmis-, esinemis- ja eneseväljendusoskus.
· Lapse individuaalse arengu ja vajaduste märkamine: Lasteaias märgatakse laste tugevusi, huvisid ja arenguvajadusi ning jagatakse tähelepanekuid lapsevanematega. Hariduslike erivajadustega laste toetamisel on oluline varajane märkamine, koostöö lapsevanematega ning vajaduspõhine nõustamine. Lapse arengut toetatakse rühma igapäevategevustes, tugispetsialistide kaasamisel ja õpetajate teadlikuma tegutsemise kaudu.

· Tugisüsteemi tugevdamine hariduslike erivajadustega ning eri keele- ja kultuuritaustaga laste toetamiseks: Järgmisel perioodil on oluline jätkata hariduslike erivajadustega laste varajast märkamist ja süsteemset toetamist ning pöörata tähelepanu eri keele- ja kultuuritaustaga laste kohanemisele ja eesti keele omandamisele. Logopeedi leidmine on osutunud seadusemuudatuste tõttu keeruliseks; seni on laste toetamiseks kasutatud TÕNK-i logopeediteenust. Eripedagoog asub tööle 2026. aasta augustis, mis aitab tugevdada õpetajate nõustamist, tugimeetmete kavandamist ning laste individuaalse arengu toetamist igapäevases õppe- ja kasvatustegevuses.
· Projektiõppe järkjärguline laiendamine kõikidesse rühmadesse: Edukalt käivitunud projektiõppe kogemust on oluline kasutada laiemalt, et toetada laste aktiivset osalemist, uurimuslikku õppimist, koostööd, loovust ja probleemilahendusoskust. Järgmisel perioodil võiks projektiõpet laiendada järk-järgult kõikidesse rühmadesse, arvestades rühmade valmisolekut ja õpetajate toetamise vajadust.
· ALPA Kids veebikeskkonna aktiivsem rakendamine õppetöös: ALPA Kids võimalusi on seni kasutatud vähesel määral, mistõttu tuleb järgmisel perioodil toetada selle teadlikumat ja eesmärgipärasemat rakendamist õppe- ja kasvatustegevuses. See aitab mitmekesistada õppetegevusi ning toetada laste digipädevuse ja keeleliste oskuste arengut.
· Õppekava ja seadusest tulenevate dokumentide ajakohastamine: Järgmisel perioodil tuleb koostada uus õppekava ning ajakohastada muud seadusest tulenevad dokumendid. Dokumentide uuendamisel on oluline siduda need lasteaia väärtuste, nüüdisaegse õpikäsituse, lapse individuaalse arengu toetamise, tugisüsteemi ja keeleõppe põhimõtetega.

Järgmise hindamisperioodi arengutegevused lähtuvad sisehindamise tulemustest, arengukava eesmärkidest, rahuloluküsitluste tulemustest ning Tallinna arengustrateegia 2035 hariduse ja noorsootöö tegevusvaldkonna põhimõtetest.

Tipptasemel juhtimine
Jätkata inimesekeskse, väärtuspõhise ja kaasava juhtimiskultuuri arendamist. Oluline on hoida tööpere kõrget motivatsiooni, toetada uute töötajate sisseelamist ning arendada onboarding’u ja offboarding’u süsteemi. Juhtimis- ja arendustegevused tuleb siduda selgemalt mõõdikute, vahe-eesmärkide ja vastutajatega. Rahulolu juhtkonna tööga on tõusnud 2025. aastaks 86%-ni; järgmisel arenguperioodil on oluline hoida saavutatud taset ning jätkata juhtimiskvaliteedi arendamist toetuse, usalduse ja väärtuspõhise juhtimise kaudu.

Pädev ja pühendunud õpetaja
Jätkata tööperet toetavate heaoluvõimaluste arendamist ning töötajate tunnustamist, kaasamist ja professionaalse arengu toetamist. Eraldi tähelepanu vajab õpetajate digipädevuse sihipärane arendamine ning tehisintellekti võimaluste tutvustamine ja eesmärgipärane kasutamine õppe- ja kasvatustöös ning töökorralduses.

Hariduslike erivajadustega õpilaste arengu toetamine
Luua tingimused eripedagoogi tööle asumiseks ning tugevdada hariduslike erivajadustega laste varajast märkamist ja süsteemset toetamist. Oluline on jätkata õpetajate nõustamist, tugimeetmete kavandamist ning lapse individuaalsest arengust ja vajadustest lähtuvat toetust igapäevases õppe- ja kasvatustegevuses.

Inspireeriv ja uuenduslik õppimine
Jätkata laste tulevikuoskuste teadlikku kujundamist, pöörates tähelepanu koostööoskusele, loovusele, probleemilahendusele, eneseväljendusele ja algatusvõimele. Laiendada järk-järgult projektiõpet teistesse rühmadesse, toetada ALPA Kids veebikeskkonna aktiivsemat kasutamist ning suurendada laste kaasamist lasteaiaelu kujundamisse.


Individuaalne õpitee
Toetada lapse individuaalset arengut, arvestades lapse tugevusi, huvisid, arenguvajadusi, kultuuri- ja keeletausta ning võimalikke hariduslikke erivajadusi. Õppe- ja kasvatustegevusi tuleb kavandada paindlikult, lähtudes lapse arengutasemest, võimetest ja vajadustest.

Tasakaalus ja mitmekesine haridusvõrk
Jätkata õpiruumi ja õpikeskkonna arendamist, sh rühmaruumide, ühiskasutatavate alade, õueala, õppeaia ja kasvuhoone eesmärgipärast kasutamist ning kaasajastamist. Samuti tuleb kavandada ja ellu viia töökorralduslikke ja sisulisi muudatusi, mis toetavad ajakohast juhtimist, uut õppekava ja seadusest tulenevate dokumentide uuendamist.

Koostöö kogukonna ja noortega
Jätkata toimivate koostöövõrgustike hoidmist ja arendamist piirkonna haridusasutuste, koostööpartnerite, lapsevanemate ja kogukonnaga. Eraldi tähelepanu vajab hoolekogu töö nähtavuse ja infovahetuse parandamine ning lapsevanemate süsteemsem kaasamine arendusprotsessidesse. Jätkata heategevuslike algatustega, koostööd Kadrioru Saksa Gümnaasiumi õpilastega, praktikavõimaluste pakkumist õppuritele ning piirkonna haridusasutustega ühistegevuste arendamist.

Sisehindamise perioodil 2023–2025 on Tallinna Sikupilli Lasteaed lähtunud oma tegevuses arengukava eesmärkidest, rahuloluküsitluste tulemustest, õppeaastate kokkuvõtetest ning tööpere, lastevanemate ja koostööpartnerite tagasisidest. Sisehindamise tulemused näitavad, et lasteaia tegevus on olnud järjepidev ning suunatud laste arengu, tööpere heaolu, kogukonnaga koostöö ja õpikeskkonna arendamisele.
Hindamisperioodil on tähelepanu pööratud inimesekesksele ja väärtuspõhisele juhtimisele, tööpere kaasamisele, tunnustamisele ning vaimse ja füüsilise heaolu toetamisele. Töötajate rahulolu juhtkonna tööga on perioodi lõpuks tõusnud 86%-ni ning tööpere motivatsioon on püsinud kõrgel tasemel. Oluliseks tugevuseks on kujunenud mitmekesised personali toetamise praktikad, sh uute töötajate sisseelamise toetamine, heaolutegevused, töötajate loovuse märkamine ja ühistegevused.
Kogukonnaga tehtav koostöö on olnud järjepidev ja mitmekesine. Lasteaed on hoidnud ja arendanud koostööd piirkonna koolide, haridusasutuste, lapsevanemate, kohaliku kogukonna ja erinevate koostööpartneritega. Lapsevanemate rahulolu lasteaiaga on tõusnud 2025. aastaks 100%-ni ning rahulolu huviringide valikuga 93%-ni. Edaspidi vajab suuremat tähelepanu hoolekogu töö nähtavus ja infovahetus lapsevanematega.
Õpiruumi arendamisel on lähtutud laste ja töötajate vajadustest, turvalisusest ning eelarvelistest võimalustest. Vaatamata vana hoone piirangutele on tehtud mitmeid parendusi siseruumides, tehnilises taristus ja õuealal. Töötajate rahulolu õpi- ja töökeskkonnaga on püsinud kõrgel tasemel ning ületab arengukavas seatud sihttaseme. Järgmisel perioodil on oluline jätkata hoone tehnilise seisukorra järkjärgulist parandamist, õueala arendamist ning nüüdisaegsete õppevahendite eesmärgipärast kasutamist.
Lapse arengu toetamisel on olulisel kohal olnud lapsest lähtuv õppe- ja kasvatustegevus, mitmekesised metoodikad, õuesõpe, linnaruumis õppimine, laste kaasamine ning tulevikuoskuste kujundamine. Lapsevanemate rahulolu õppe- ja kasvatustegevusega on kõrge ning laste individuaalsusega arvestamise näitaja on paranenud. Järgmisel perioodil vajab jätkuvat tähelepanu hariduslike erivajadustega ning eri keele- ja kultuuritaustaga laste süsteemsem toetamine, projektiõppe laiendamine, digilahenduste eesmärgipärasem kasutamine ning õppekava ja seadusest tulenevate dokumentide ajakohastamine.
Sisehindamise tulemused on aluseks järgmise arenguperioodi eesmärkide ja tegevuste kavandamisel. Jätkata tuleb seniste tugevuste hoidmist ning parendustegevuste süsteemset kavandamist, et toetada laste arengut, tööpere heaolu, kogukonna kaasamist ja lasteaia jätkusuutlikku arengut.
Arengukava 2024–2026 mõõdikute täitmist on hinnatud valdkondade kaupa ning tulemused on esitatud vastavate sisehindamise valdkondade juures. Hindamisperioodi lõpuks on mitmes valdkonnas saavutatud või ületatud arengukavas seatud sihttasemed, eelkõige kogukonna ja õpiruumi valdkonnas. Juhtimise ja personali valdkonnas on näha positiivset arengut, kuid rahulolu juhtimisega vajab jätkuvat tähelepanu, et liikuda arengukavas seatud sihttaseme suunas.
(allkirjastatud digitaalselt)
Marika Jurin
Tallinna Sikupilli Lasteaia direktor
Kooskõlastused: 
Pedagoogilise nõukogu protokoll 25.05.2026

